Document ID: 32007D0463

ODLOČBA KOMISIJE
z dne 4. julija 2007
o spremembi Odločbe 2005/942/ES o pooblastilu državam članicam za odločanje v skladu z Direktivo Sveta 1999/105/ES o zagotovilih, danih v zvezi z gozdnim reprodukcijskim materialom, proizvedenim v tretjih državah
(notificirano pod dokumentarno številko C(2007) 3173)
(2007/463/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 1999/105/ES z dne 22. decembra 1999 o trženju gozdnega reprodukcijskega materiala (1) in zlasti člena 19(3) Direktive,
ob upoštevanju naslednjega:
(1)
Odločba Komisije 2005/942/ES (2) pooblašča države članice za odločanje v skladu z Direktivo Sveta 1999/105/ES o zagotovilih, danih v zvezi z gozdnim reprodukcijskim materialom, proizvedenim v tretjih državah.
(2)
Področje uporabe obstoječega režima je treba podaljšati do konca odobrenih potrebnih zagotovil.
(3)
Primerno je dodati Novo Zelandijo kot pooblaščeno tretjo državo v zvezi gozdnim reprodukcijskim materialom kategorije znanega izvora vrste Pinus radiata in dodati to vrsto na seznam za Združene države Amerike. Odločbo 2005/942/ES je zato treba ustrezno spremeniti.
(4)
Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo -
SPREJELA NASLEDNJO ODLOČBO:
Člen 1
Priloga k Odločbi 2005/942/ES se spremeni, kakor je določeno v Prilogi k tej odločbi.
Člen 2
Ta odločba je naslovljena na države članice.
V Bruslju, 4. julija 2007

Labels: 3
5
6